Final Fantasy VII: Advent Children

Final Fantasy VII: Advent Children er en japansk dataanimert film. Denne filmen kom etter at japanerne hadde en stor suksess med spillet Final Fantasy VII som ble utgitt til PlayStation og PC. Filmen finner sted 2 år etter spillets tid.

Handlingsreferat 
Filmen finner sted to år etter hendelsene i videospillet Final Fantasy VII i 1997, hvor antagonisten Sephiroth forsøkte å absorbere livstrømmen (livets blod og sjel på planeten) og bli gjenfødt som en Gud. Men Sephiroth ble beseiret av Cloud Strife og hans ledsagere. Likevel ødela Sephiroths siste magi, Meteor, hele byen Midgar. Siden slutten av spillet grunnla de overlevende i Midgar den nye byen Edge. Der bor Cloud og barndomsvennen Tifa Lockhart, og driver deres egen budtjeneste. De tar seg også av den foreldreløse Denzel, og den adopterte datteren til Barret Wallace - Marlene. Cloud føler seg skyldig fordi han ikke reddet Aerith Gainsborough, så Cloud har nylig flyttet ut og isolert seg fra vennene sine.

Historien skildrer også at mange mennesker, inkludert Cloud og Denzel, er infisert med en mystisk sykdom aom går under navnet «Geostigma» men som ikke har noen kjent medisin. Cloud blir kontaktet gjennom Tifa, og innkalt til et møte med Shinra-selskapets tidligere president Rufus Shinra, som ble antatt drept i Final Fantasy VII. Rufus ber om Clouds hjelp til å stoppe Kadaj, Loz og Yazoo. Trioen er den fysiske manifestasjonen av Sephiroths overlevende ånd. De ønsker å gjenopplive ham, ved å bruke restene av den utenomjordiske skurken Jenova. Cloud nekter å hjelpe til, og går sin vei. I mellomtiden rekrutterer Kadaj og hans kolleger en gruppe barn som har blitt smittet med Geostigma. Denzel blir en del av denne gruppen, tiltrukket av løftene om å endelig få medisin mot sykdommen deres.

Loz følger etter Tifa og Marlene til en kirke, hvor de leter etter Cloud. Tifa slås bevisstløs i kampen, og Loz kidnapper Marlene. Alle de bortførte barna blir ført til ruinene av den glemte byen, hvor Kadaj omfavner dem som brødre. Kadaj kunngjør at han har til hensikt at de alle skal bli gjenforent med Jenova. Når Cloud kommer for å redde dem, overmanner Kadajs håndlangere ham, men han blir reddet av hans tidligere kamerat Vincent Valentine. Cloud vender deretter tilbake til byen, hvor Kadaj har stevnet Bahamut SIN og andre monster for å terrorisere befolkningen. Ved hjelp av hans ledsagere fra Final Fantasy VII forsøker Cloud å beseire monstrene.

Skuespillere 
 Takahiro Sakurai / Steve Burton som Cloud Strife.
 Ayumi Ito / Rachael Leigh Cook som Tifa Lockhart.
 Maaya Sakamoto / Mena Suvari som Aerith Gainsborough.
 Shōgo Suzuki / Steve Blum som Vincent Valentine.
 Showtaro Morikubo / Steve Staley som Kadaj.
 Kenji Nomura / Fred Tatasciore som Loz.
 Yūji Kishi / Dave Wittenberg som Yazoo.
 Toshiyuki Morikawa / George Newbern som Sephiroth.
 Yumi Kakazu / Christy Carlson Romano som Yuffie Kisaragi.
 Masahiro Kobayashi / Beau Billingslea som Barret Wallace.
 Keiji Fujiwara / Quinton Flynn som Reno.
 Taiten Kusunoki / Crispin Freeman som Rude.
 Tōru Ōkawa / Wally Wingert som Rufus Shinra.
 Kenichi Suzumura / Rick Gomez som Zack Fair.
 Hideo Ishikawa / Greg Ellis som Cait Sith
 Masachika Ichimura / Liam O'Brien som Red XIII / Nanaki
 Kazuhiro Yamaji / Chris Edgerly som Cid Highwind

Referanser

Eksterne lenker 
 

Final Fantasy
Japanske animerte fantasyfilmer
Filmer fra 2005
Filmer basert på videospill
Japanskspråklige filmer
Japanske animerte science fiction-filmer
Animerte actionfilmer